március 11.

nagyböjt V. péntek hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

SZÍVÜNKET A MEN**NYEK**BE EMELVE \* és az angyali ren**det** utánozva, \* félelemmel boruljunk le az íté**lő** Bíró elé, \* és zengjük neki a győzel**mi** dicséretet: \* Szent, **szent**, **szent** vagy, Istenünk \*’ Keresztednek ereje által, s üdvö**zíts** engem, Uram!

Dicsőség…

A KERUBOK, bár még rád**néz**ni sem mernek, \* fenn lebegve a háromszorszent éne**ket** zengik néked \* Istentől ih**le**tett dallamon. \* Velük együtt mi is így **ki**áltunk hozzád: \* Szent, **szent**, **szent** vagy, Istenünk \*’ összes szentjeidnek imái által **ir**galmazz nekünk!

Most és…

VÉTKEINK SOKASÁGA A**LATT** roskadozva \* föl sem merünk tekinteni az ég **ma**gasságába, \* hanem testünket és a lelkünket egy**a**ránt meghajtva \* angyalokkal együtt dicshim**nuszt** zengünk néked: \* Szent, **szent**, **szent** vagy, Istenünk, \*’ az Istenszülő imái által **ir**galmazz nekünk!

 Az 1. zsoltárcsoport (13. kathizma: 91-100. zsoltár) után kathizmálion, 8. hang.

A FA HALÁLT HOZOTT az É**den**kert közepén, \* ám a föld közepén a fa é**le**tet sarjadzott, \* mert a haláltól mentesek az elsőt megízlelve ha**lan**dókká lettek, \* a második birtoklása viszont az enyészhetetlenség **bő**ségét adja, \*’ mert a kereszten Krisztus megváltotta az **em**beri nemet.

**Elővers:** Magasztaljátok a mi Urun**kat**, Istenünket \* és boruljatok le lábának zsámolya **e**lőtt, mert ő szent!

A FA HAJDAN az Édenben **mez**telenné tett, \* mert a róla ízlelőkre az ellen**ség** halált hozott. \* De a keresztfa az emberekre az élet **kön**tösét adta, \* mert midőn azt fölállí**tot**ták a földön, \* az egész világ **be**telt örömmel. \* S mikor ezt látva hó**do**lunk, ó hívek, \* összhangzóan, hittel ki**ált**suk Istennek: \*’ Dicsőségteljes **az** ő hajléka!

***Dicsőség… most és…***

SZENT VÉREDBŐL testet öltött egyszülöt**te**det megláttad \* latrok között fölfeszítve, ki tetőled titkos **mó**don született, \* szíved ekkor gyötrelemmel **telt**, ó Legtisztább, \* és anyai fájdalmaddal siránkoz**va** kiáltottad: \* Jaj, **én** édes gyermekem, \* mely felfoghatatlan **is**teni terv ez, \* mellyel teremtményedet é**let**re keltetted. \*’ Éneklem most a **te** irgalmadat.

***A 2. zsoltárcsoport (14. kathizma: 101-104. zsoltár) után kathizmálion, 1. hang.***

KITÁRTAD KARODAT KRISZTUS, a ke**reszt**fán, \* azért, hogy meggyógyítsd Ádám sebét a te se**be**iddel. \* Az én sebeimet is, kérlek, gyó**gyítsd** meg, \* melyeket lelkemen ejtett a **kí**sértő. \* Méltass arra engem, Üd**vö**zí**tőm**, \*’ hogy imádsággal és böjttel tisztel**hes**selek téged!

***Dicsőség… most és…***

MIDŐN MEGLÁTOTT TÉGED, Krisztus, keresztre fe**szít**ve \* szeplőtelen édesanyád, így ki**ál**tott fel: \* Fiam, ki az Atyával és a Szentlélekkel együtt kezdet nélkü**li** vagy, \* a te üdvgondozásod kimond**ha**tatlan, \* mellyel Könyörületes, üd**vö**zí**ted**, \*’ a te szeplőtelen ke**zed** alkotását.

***A 3. zsoltárcsoport (15. kathizma: 105-108. zsoltár) után kathizmálion, 6. hang.***

KERESZT, A VILÁG FENN**TAR**TÓJA, \* démonok **el**űzője, \* méltass minket, kiknek mindenben te vagy legyőzhetetlen **vé**delmünk, \* hogy a böjt hátralevő idejét tiszta lelkiisme**ret**tel töltsük, \* s lelkünk egyenesen Krisztushoz i**ga**zodjék, \*’ ó Kereszt**fa**, áldott vagy!

***Dicsőség… most és…***

SZEPLŐTELEN, TISZTA SZŰZ, az angyalok di**cső** kincse, \* midőn ott álltál Fiad és Istened **ke**resztjénél \* s nem bírtad tovább nézni az ellenség tob**zó**dását, \* anyai fájdalommal kesereg**ve** így szóltál: \* Emberszerető, hogyan viselheted el mindenki bün**te**tését? \*’ Dicsőség a te **tü**relmednek!

***50. zsoltár, majd pedig az „Üdvözítsd…” ekténia.***

KÁNON:

Kathizma:

4. hang.

Szavaiddal felékesítetted Krisz**tus** Egyházát, \* cselekedeteiddel megőrizted az is**ten**képiséget, \* szentéletű Szofró**ni**osz atya, \* mert a benned levő bölcsesség felragyogott az **e**gész világon, \* és tanításod kegyelmét sugározta **mind**azokra, \*’ akik híven megünneplik a te **szent** emlékedet.

Dicsőség… most és…

Isten Igéje! Keresztre magasztaltan **lá**tott téged \* a te szep**lő**telen Anyád, \* s anyai fájdalmában **fel**zokogott: \* Fiam, micsoda új és idegen**sze**rű csoda ez? \* Hogyan válhatsz halálra, minde**nek** élete, \*’ ki irgalomból életet akarsz adni **a** megholtaknak?

#### V. ÓDA. 6. hang. *Az éjszakából…*

Emberszerető, a kereszten kezedet szögekkel átszegezték, oldaladat lándzsával átdöfték, de te mindezeket elviseled, Krisztus, hogy mi üdvözülhessünk.

Ádám evett hajdan a fáról és meghalt, de a kereszt fáján újra életet talált, Könyörületes, mert ennek révén, a Paradicsomon belül elnyeri az igazi boldogságot.

Dicsőség…

Magasztallak téged, Háromság: természetedre nézve kezdet nélkül való, megfoghatatlan, fejedelmi, uralkodó, legtökéletesebb egység, Isten és világosság, élet és a világ Teremtője!

***Most és…***

Természetfölötti foganásoddal, Tisztaságos, nyilvánvalóan feloldódtak a természet törvényei, mert mag nélkül szülöd az öröktől fogva az Atyától született Istent.

Dicsőség néked, Istenünk, dicsőség néked!

Hódolattal tiszteljük, Uralkodónk, a te keresztedet, a lándzsát, a szögeket, mert szenvedésedkor ezekkel szabadítottál meg minket, halálra váltakat, az enyészettől, Krisztus!

***Irmosz:***

#### AZ ÉJSZAKÁBÓL VIRRADVA hozzád könyörgök, \* világosíts meg engem, kérlek, \* vezess, emberszerető \* a te parancsolataidra, \* és taníts meg, Üdvözítő, \* hogy mindig megtegyem a te akaratodat!

#### VIII. ÓDA. *Az ifjak éneklését…* (6. hang)

Krisztust megfeszítik, s én életre kelve együtt énekelem az ifjakkal: Áldjátok az Urat, az Úrnak művei!

Keresztrefeszítéseddel megszabadult a világ a pusztulástól, és együtt énekli az ifjakkal: Áldjátok az Urat, az Úrnak művei!

Áldjuk az Atyát, a Fiút és a Szentlelket…

Egyformán dicsőséges Háromság, egylényegű egység, Atya és Fiú és Szentlélek, üdvözítsd a téged híven magasztalókat!

***Most és…* Theotokion:**

Imádom a tisztaságos Istenszülő Szülöttjét, és az ifjakkal együtt zengem: Áldjátok az Urat, az Úrnak művei!

Dicsőség néked, Istenünk, dicsőség néked!

Himnuszokkal éneklem keresztedet, Üdvözítőm, amellyel megváltottál engem, s az ifjakkal együtt zengem: Áldjátok az Urat, az Úrnak minden művei!

***Irmosz:***

AZ IFJAK ÉNEKLÉSÉT UTÁNOZVA hangoztatom, \* s az ifjakkal együtt zengem: \* Áldjátok az Urat, az Úrnak művei!

#### ***Az Istenszülőt dicsőítő ének.***

#### IX. ÓDA. *A mag nélküli….* 6. hang.

Keresztre kerülsz és üdvözítesz engem; meghalsz és megelevenítesz engem: micsoda jóindulat! Milyen emberszerető vagy! Ki látott vagy hallott már olyat, hogy egy Uralkodó szolgájáért magára vállalja a látható halált? Dicsőség a te kimondhatatlan jóságodnak, Uram!

A nap elsötétedett, mikor keresztre feszítve meglátott. Hogyne sötétedett volna el, mikor Teremtőjének gyalázatát kellett néznie! Az egész teremtés belerendült, s a megfeszítőidet gyászolva csöndben így szólt: Te vagy a mindenség Istene!

Dicsőség…

Az egyetlen egyszülött Fiúnak egyetlen szülő Atyja, s te, Fiú, aki az egyetlen világosságként kisugároztál az egyetlen világosságtól; és te, Istennek egyedülálló módon létező egyetlen Szentlelke, az Úrtól származó valóságos Úr, egységes Szentháromság, üdvözíts engem, ki isteni titkaidat hirdetem!

***Most és…***

A te szülésed csodája ámulatba ejt, ő Szeplőtelen! Hogyan foganhatod mag nélkül a megfoghatatlant? Mondd, hogyan maradhatsz szűzen, mikor, mint anya, szültél? – Te, aki a természetfeletti módon jövőt hittel fogadtad, imádd szülöttedet, mert amit ő akar, mindent megtehet!

Dicsőség néked, Istenünk, dicsőség néked!

Érettünk szenvedést vállalt magára minden tagod: fejed az ökölcsapást, arcod a pofozást, kezed a szögeket, oldalad a lándzsát és egész tested főként a keresztet. Dicsőség a te kimondhatatlan kegyességednek, Üdvözítőnk!

***Irmosz:***

#### A MAG NÉLKÜLI FOGANTATÁSNAK \* titokteljes szülöttje, \* és férfit nem ismerő anyának \* szűzi gyümölcse, \* Isten születése \* megújítja a természeteket. \* Ezért téged, Istenünk anyját, \* mi hívek, nemzedékeken át \* mindannyian igazhitűleg magasztalunk.

***Fényének:***

Krisztus, ki magad vagy a világosság, \* világosíts meg magadban engem is \* Keresztednek ereje által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztichirák:

**8. hang.**

KRISZTUS ISTEN, aki latrokkal együtt **ke**reszten függtél, \* és sebeddel gyógyítottad az embe**ri** természetet, \* ne vess meg en**gem** azért, \* mert szellemi útonállók és test nélküli rablók **ke**zébe estem, \* kik az erények**ből** kifosztottak \* és súlyosan megsebe**sí**tettek \* Mert a neked szenteltek közül senki meg **nem** gyógyíthatott, \* és már-**már** félholt vagyok, \* életem hátralevő része na**gyon** rövid. \* Egyetlen re**mé**nyem te maradsz, \* ki a halottak**nak** életet adsz. \* Kötözd be se**be**imet, \* áraszd ki **rám** jóságodat, \*’ egyet**len** Emberszerető!

MINEK NEVEZZÜNK **ti**teket, Szentek? \* Keruboknak-e, mert bennetek **nyu**godott Krisztus? \* Szeráfoknak-e, mert szüntelenül dicsőítet**té**tek őt? \* Angyaloknak-e, mert testetekről **le**mondottatok? \* Vagy égi erőknek, mert csodá**kat** műveltetek? \* Sokféle a ti **ne**vetek! \* De még több a nektek jutott ke**gyel**mi adomány! \*’ Imádkozzatok lel**künk** üdvösségéért!

***Dicsőség… most és… 8. hang. Minta: Ó, megdöbbentő csoda!***

Ó, MEGDÖB**BEN**TŐ CSODA! \* Új és félelme**tes** titok! \* – mondta sirán**koz**va a Szűz, \* mikor meglátta a két lator közt kereszten füg**gő** fiát, \* kit fájdalom nélkül félelmetes módon hordo**zott** méhében, \* és **így** kiáltott: \* Jaj, én é**des** gyermekem, \* hogyan szögezhetett téged **ke**resztre \*’ a gonosz **és** hálátlan népség?

 „Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***